INFORMĀCIJA ĢIMENES ĀRSTIEM

Par onkoloģisko pacientu vakcināciju pret COVID-19

Cilvēki ar onkoloģiskām slimībām ir jāuzskata par ļoti augsta riska grupu un viņu vakcinācija ir jāuzskata par prioritāru. RAKUS speciālisti, ņemot vērā ESMO (*European Society of* *Medical Oncology*) , EHA (*European Hematology Association*) un EBMT (*European Blood* *and Bone Marrow Transplantation Group*) rekomenācijas un nostājas par onkoloģisko pacientu vakcināciju, ir onkoloģiskos pacientus sadalījusi 3 grupās pēc vakcinācijas vietas un prioritātes:

1. Vakcinācija tiks veikta RAKUS, jo slimnieks ir prioritārā grupā.
2. Vakcināciju veiks ģimenes ārsts kā prioritārajai grupai.
3. Vakcināciju veiks ģimenes ārsts - pēc vecuma grupas, kurā pacients ietilpst.

|  |  |
| --- | --- |
| Vakcinācijas vieta | Indikācijas |
| RAKUS Vakcinācijas kabinets | Prioritāra grupa:   1. Pirmreizēji pacienti ar pierādītu onkoloģisku diagnozi, kuriem tūlīt jāuzsāk ķīmijterapija; 2. Slimnieki un donori, no kuriem plānots savākt perifērisko asiņu cilmes šūnas tālākai transplantācijai. |
| Ģimenes ārsta prakse | Prioritāra grupa:   1. Onkoloģiskie pacienti, kuriem ir aktīvs audzējs un kuri šobrīd saņem ķīmijterapiju; 2. Onkoloģiskie slimnieki, kuri ir saņēmuši terapiju onkoloģiskas slimības dēļ, ir sasniegta remisija/ izārstēšana, bet nav pagājis vairāk par 5 gadiem. |
| Ģimenes ārsta prakse | Plānveidā:  Onkoloģiskie slimnieki, kuri ir saņēmuši terapiju onkoloģiskas slimības dēļ, ir sasniegta remisija/ izārstēšana un ir pagājis vairāk par 5 gadiem |

Neskaidros jautājumos par konkrēta onkoloģiskā pacienta, kas ārstējas RAKUS, vakcināciju, sūtīt uz e-pastu:

[vakcinacija.onkologija@aslimnica.lv](mailto:vakcinacija.onkologija@aslimnica.lv) (onkologa-ķīmijterapeita konsultācija)

vai [vakcinacija.hematologija@aslimnica.lv](mailto:vakcinacija.hematologija@aslimnica.lv) (hematologa konsultācija),

norādot: slimnieka vārds, uzvārds, personas kods, diagnoze, jautājums.

|  |
| --- |
| **Svarīgi ievērot!**  Ja slimnieks onkoloģiskas hematoloģiskas slimības ārstēšanā ir saņēmis *Rituximab* vai Obinutuzumab, tad vakcināciju var veikt tikai 6 mēnešus pēc pēdējās medikamentu ievadīšanas reizes!  Neskaidrības gadījumā sazināties ar hematologu: [vakcinacija.hematologija@aslimnica.lv](mailto:vakcinacija.hematologija@aslimnica.lv) |

Atsauces:

1. COVID-19 vaccination in cancer patients: ESMO statements <https://www.esmo.org/covid-19-and-cancer/covid-19-vaccination>
2. CORONAVIRUS DISEASE COVID-19: EBMT RECOMMENDATIONS VERSION 14 – January 12, 2021. <https://newsletters.ebmt.org/view.php?J=RsJLNv9Vq8oq0ueIz6xbIg&C=FVo8Raazc8pQFecJ9tIPGg>
3. EHA statement on COVID-19 vaccination in patients with hematological cancer.https://ehaweb.org/covid-19/eha-statement-on-covid-19-vaccines/recommendations-for-covid-19-vaccination-in-patients-with-hematologic-cancer/